Gouzout a ra hi perak eo distroet. Lavaret en deus dezhi ar pezh a ra, a belec'h en doa kement a arc'hant da zispign evit ar c'hast truezus ma oa. Lavaret en doa kalz traoù da spontañ anezhi tra ma skoe ganti, ar munudoù. Hag-hi, paour-kaezh sodez, a oa aet da flatrañ d'ar polis, dre zial moarvat, kentoc'h eget bezañ eürus da vezañ  chomet bev. Sodez. C'hoarioù hemañ ne vint ket c'hoarioù plijus. Ha n'eo ket egile a c'hello ober tra pe dra, pistolenn pe get, p'eo diaes dezhañ chom poellek dirak div feskenn.